Kristin Halvorsen

Kristin Halvorsen () er ein norsk politikar for Sosialistisk Venstreparti. Ho er også partileiar i partiet og kunnskapsminister i regjeringa Stoltenberg II. Då Audun Lysbakken trekte seg frå stillinga som barneminister 5. mars 2012, [
Audun Lysbakken trekker seg som statsråd Audun Lysbakken trekker seg som statsråd] i Dagbladet, den 5. mars 2012. tok Halvorsen midlertidig over stillinga hans.Kristin Halvorsen tar over midlertidig etter Lysbakken i Dagbladet, den 5. mars 2012.

Liv og virke
Bakgrunn
Kristin Halvorsen vart fødd i Horten (no Borre) i Vestfold. Ho har universitetsfaga sosialpedagogikk og kriminologi (høvesvis 1,5 og 1 år, ikkje fullført nokon grad), og har arbeidd som sekretær i eit advokatfirma. Det er den einaste jobben ho har hatt utanom politikken.«Halvorsen, Kristin» av Ingunn Norderval i Norsk Biografisk Leksikon; bind 4, Halvorsen-Ibsen (Kunnskapsforlaget, 2001) (www). Ho har hatt mange tillitsverv i Sosialistisk Ungdom og SV. Halvorsen er gift med NRK-tilsette Charlo Halvorsen.

Politisk karriere
Halvorsen har vore stortingsrepresentant sidan 1989, og representerer Oslo. Ho var medlem i Utanrikskomiteen frå 1989 til 2005. Ho har også vore med i Den utvida utanrikskomiteen, Valkomiteen og Stortinget sin delegasjon for samband med EU-parlamentet. I tillegg var ho gruppeleiar for SV si stortingsgruppe frå 1997 til 2005.

Ho var finansminister i regjeringa Stoltenberg II frå 17. oktober 2005. Ho blei med dette den første kvinnelege finansministeren i Noreg, og den første finansministeren frå eit parti til venstre for Arbeidarpartiet. Den 20. oktober 2009 gjekk ho av som finansminister, og tok i staden over som statsråd og leiar for Kunnskapsdepartementet. 

Prisar og utmerkingar
I 2002 fekk Halvorsen Kommunikasjonsprisen 2002 frå Norsk Kommunikasjonsforening. Ho var den første norske partileiaren som hadde ein blogg. I 2004 gav ho ut boka Rett fra hjertet på Gyldendal forlag (Kristin Halvorsen i samtale med Ingolf Håkon Teigene). 

 Kjelder 

 Bakgrunnsstoff 

 Kristin Halvorsen si vevside 


Kategori:Norske finansministrar
Kategori:Norske kunnskapsministrar
Kategori:Statsrådar i Regjeringa Stoltenberg II
Kategori:SV-statsrådar
Kategori:Leiarar for Sosialistisk Venstreparti
Kategori:Stortingsrepresentantar 1989-1993
Kategori:Stortingsrepresentantar 1993-1997
Kategori:Stortingsrepresentantar 1997-2001
Kategori:Stortingsrepresentantar 2001-2005
Kategori:Stortingsrepresentantar 2005-2009
Kategori:Stortingsrepresentantar 2009-2013
Kategori:Stortingsrepresentantar for Oslo
Kategori:Stortingsrepresentantar frå SV
Kategori:Folk frå Horten
Kategori:Leiarar i Sosialistisk Ungdom